На основу члана 99. став 5. и 17. Закона о планирању и изградњи („Сл. гласник РС“, бр. 72/2009, 81/2009 - исправка, 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014 ,31/2019 и 37/2019-др.закон), и члана 40. Статута општине Кладово („Службени лист општине Кладово“, бр.7/2019) Скупштина Општине Кладово, на седници одржаној дана 14.10.2019. године, донела је:

**ОДЛУКУ**

**О ИЗМЕНАМА И ДОПУНАМА ОДЛУКЕ**

**О ГРАЂЕВИНСКОМ ЗЕМЉИШТУ**

**Члан 1.**

У Одлуци о грађевинском земљишту број: 464-64/2018-I од 22. јануара 2018 („Службени лист општине Кладово“, бр. 1/2018), **члан 9**. мења се и гласи:

Одлуку о покретању поступка за отуђење, прибављање, размену и давања у закуп грађевинског земљишта у јавну својину општине Кладово , осим у случају давања у закуп површина јавних намена на одређено време и давања у закуп ради изградње објекта за које се издаје привремена грађевинска дозвола, доноси Скупштина општине Кладово ( у даљем тексту: Скупштина општине), на образложени предлог надлежног Одељења.

Одлука из става 1. овог члана обавезно садржи: опис и ближе податке о грађевинском земљишту које се отуђује, врсту, односно намену објекта, начин јавног оглашавања (јавним надметањем или прикупљањем понуда), почетни износ цене и депозит.

Решење о отуђењу, размени, давања у закуп и прибављање грађевинског земљишта по спроведеном поступку доноси Скупштина општине.

Испуњеност услова за доношење решења и других аката, цени Комисија за прибављање и располагање непокретностима у јавној својини Oпштине Кладово, коју решењем образује Општинско веће (у даљем тексту: Комисија).

Комисија, ради у саставу: председник, заменик председника и три члана. Комисија се састаје по потреби а одлуке се доносе већином гласова.

Административно-техничке послове за Комисију обавља Општинска управа Кладово. О току поступка јавног надметања и о поступку прикупљања понуда јавним огласом, води се записник.

Предлоге решења и других аката, за Скупштину општине припремају надлежни Одсеци, у складу са закључцима Комисије о испуњености услова.

**Члан 2.**

 Члан 15. мења се и гласи:

«Члан 15»

 Јавни оглас за јавно надметање, односно прикупљање писмених понуда ради отуђења, односно давања у закуп и прибављања грађевиснког земљишта у јавну својину општине Кладово, расписује и објављује Комисија.

Лицитациони корак за отуђење из јавне својине грађевинског земљишта , износи 1% од почетне цене грађевинског земљишта.

**Члан 3.**

У члану 19. ст. 2. и 3. после речи: „овлашћеног лица ставаља се тачка и бришу се речи: „ и оверен печатом“.

 **Члан 4**.

У члану 22. став 14. мења се и гласи:

«Комисија је дужна да у року од осам дана од дана окончања јавног надметања односно, отварања понуда приспелих по јавном огласу за прикупљање понуда, Општинском већу и Скупштини општине доставља предлог решења са записником о спроведеном поступку јавног надметања односно прикупљању понуда.

Предлог обавезно садржи: копију јавног огласа, записник о јавном надметању, предлог Комисије о избору најповољнијег понуђача и предлог решења о отуђењу .

Након разматрања документације Општинско веће предлаже Скупштини општине доношење решења о отуђењу.

Учесник јавног надметања односно прикупљања понуда који сматра да му је у поступку јавног надметања или прикупљања понуда повређено право може да покрене управни спор против решења у року од 30 дана од дана достављања решења».

**Члан 5.**

 У члану 25.ставови 3. и 5. мењају се и гласе:

.

„Комисија је дужна да у року од 8 дана од дана спровођења поступка непосредне погодбе, достави Општинском већу и Скупштини предлог решења са записником о спроведеном поступку јавног надметања односно прикупљању понуда. Предлог обавезно садржи: копију јавног огласа, записник о јавном надметању, предлог Комисије о избору најповољнијег понуђача и предлог решења о отуђењу .

Након разматрања документације Општинско веће предлаже Скупштини општине доношење решења о отуђењу“.

**Члан 6.**

У члану 33.став 1. речи: „Општинско веће“, члану 34. став 1. речи: «Општинско веће», члану 36. ства 1. речи: «Општинско веће», члану 44. став 1. речи: «Општинско већа», члану 45.став 1. речи: «Општинско веће», и члану 54. ставови 6., 9. и 10. речи: «Општинско веће» замењује се речима: «Скупштина општине».

**Члан 7.**

У члану 39. после става 4. додаје се нови став 5. који гласи:

„ Решење о давању у закуп грађевинског земљишта ради изградње објекта за које се издаје привремена грађевинска дозвола доноси Председник општине „.

„Уговор о закупу грађевинског земљишта закључује Председник општине“.

**Члан 8**.

У члану 46. став 5. речи: „Општинско веће“ замењује се речима: „Председник општине“.

**Члан 9.**

У члану 55. ставови 4. 6. и 7. мењају се и гласе:

„Став 4“.

„На основу покренуте иницијативе, Скупштина општине доноси одлуку о покретању поступка за прибављање неизграђеног грађевинског земљишта путем споразума“.

„Став 6“.

„Комисија је дужна да у року од 8 дана од дана спровођења поступка за прибављање неизграђеног грађевинског земљишта путем споразума, достави Општинском већу и Скупштини општине предлог записник о спроведеном поступку са предлогом споразума“.

„Став 7“.

„Скупштина општине на предлог Комисије, уз претходно прибављену сагласност Правобраниоца Општине Кладово, закључује споразум “.

**Члан 10.**

У члану 63.после става 3. додаје се нови став 4. који гласи:

„“Захтев за давање у закуп површине јавне намене подноси се Председнику општине.

О поднетом захтеву одлучује Председник општине.

Председник општине доноси решење о давању у закуп површине јавне намене у складу са законом и Програмом о давању у закуп повшина јавних намена и овом одлуком.

Уговор о закупу површине јавне намене закључује Председник општине“.

**Члан 11.**

У члану 64. стaва 1. речи: „прибави сагласност Општинског већа општине Кладово, замењује се речима: „прибави сагласност предедника општине“.

У ставу 2. речи:“ Оштинско веће“, замењује се рeчима: „Председник општине“.

**Члан 12.**

Члан 69.брише се.

**Члан 13.**

Ова Одлука ступа на снагу даном доношења a објавиће се у „Службеном листу општине Кладово“.

Број:464-179/2019-I

У Кладову14.10.2019.године

**СКУПШТИНА ОПШТИНЕ КЛАДОВО**

 СекретарПредседник

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Бранислав Јордачевић Драган Максимовић



Република Србија

ОПШТИНА КЛАДОВО

Општинско веће Општине Кладово

Број:020-1/2019- -I

Датум \_\_\_\_\_\_\_\_\_2019.год

К л а д о в о

**СКУПШТИНА ОПШТИНЕ КЛАДОВО**

 **Председнику скупштине**

**ПРЕДМЕТ:** Достава Предлога Одлуке о изменама и допунама Одлуке о грађевинском земљишту, ради усвајања**.**

ОБРАЗЛОЖЕЊЕ

 Правни основ за доношење Одлуке о изменама и допунама одлуке о грађевинском земљишту садржан је у одредбама Статута општине Кладово („Службени лист општине Кладово“, бр.7/2019) код одређивања надлежности органа за спровођење појединих поступака и доношења одлука везаних за отуђење, прибављање, давање у закуп и размену грађевинског земљишта у јавној својини општине Кладово.

 С обзиром да је у Одлуци о грађевинском земљишту (Службени лист општине Кладово“, бр.1/2018) , као надлежни орган за спровођење појединих поступака и доношења одлука везаних за отуђење, прибављање, давање у закуп и размену грађевинског земљишта у јавној својини општине Кладово одређено Општинско веће општине Кладово, сада постоји потреба да се иста усклади са новим Статутом општине Кладово.

Чланом 9. важеће Одлуке о грађевинском земљишту, прописано је да Општинско веће општине Кладово доноси решење о располагању и прибављању грађевинског земљишта у јавну својину општине Кладово. Предложеном допуном наведеног члана предвиђа се да Скупштина општине покреће поступак за отуђење, прибаваљање , размену и давање у закуп грађевинског земљишта и одлучује о прибављању и отуђењу непокретности у јавној својини Општине.

Према одредбама члана 15. вежеће Одлуке о грађевинском земљишту, утврђено је, да Општинско веће општине Кладово оглашава јавно надметање за отуђење или давање у закуп грађевинског земљишта у јавној својини Општине. Предложеним изменама јавни оглас за јавно надметање, односно прикупљање писмених понуда ради отуђења, односно давања у закуп и прибављања грађевиснког земљишта у јавну својину, расписује и објављује Комисија.

Лицитацини корак за отуђење из јавне својине грађевинског земљишта , износи 1% од почетне цене грађевинског земљишта.

Чланом 22. став 14. и чланом 25. ст. 3. и 5. вежеће Одлуке о грађевинском земљишту, било је прописано, да је Комисија била дужна да у року од 8 дана од дана спровођења поступка непосредне погодбе, достави Општинском већу записник о спроведеном поступку непосредне погодбе са предлогом решења о отуђењу земљишта. Решење о отуђењу грађевинског земљишта из јавне својине Општине Кладово непосредном погодбом доноси Општинско веће. Предложеном допуном, предвиђа се, да је Комисија дужна

да и Општинском већу и Скупштини општине достави предлог решења са записником о спроведеном поступку јавног надметања односно прикупљању понуда и да након разматрања документације Општинско веће предлаже Скупштини општине доношење решења о отуђењу.

Према одредбама става 1. члана 33., 34., 36., 44., 45. и става 6., 9. и 10. члана 54. вежеће Одлуке о грађевинском земљишту, Општинско веће доноси решење о стављању ван снаге решења о отуђењу и давању у закуп, предложеном изменом, предвиђа се, Скупштина општине као надлежни орган за доношења решења о стављању ван снаге решења о отуђењу и давању у закуп грађевинског земљишта.

Члан 39. важеће Одлуке допуњује се ставом 5. који предвиђа да председник општине одлучује о давању у закуп, односно на коришћење непокретности у јавној својини Општине ради изградње објекта за које се издаје привремена грађевинска дозвола и у члану 46. став 5. предвиђа се надлежност Председника општине за доношење решења којим се мења закупац, тако што ће на место, односно поред дотадашњег закупца ступити, нови власник.

У члану 55.мењају се ставови 4. 6. и 7.тако да се предвиђа надлежност Скупштине општине за доношење одлуке о покретању поступка за прибављање неизграђеног грађевинског земљишта путем споразума.

На основу свега наведеног, предлажемо да се предлог Одлуке о изменама и допунама Одлуке о грађевинском земљишту усвоји, како је предложено.

 ПРЕДЛАГАЧ

ОПШТИНСКО ВЕЋЕ ОПШТИНЕ КЛАДОВО

 **ПРЕДСЕДНИК**

 **Саша Николић**